CELEX: 62010CN0584
Language: fi
Date: 2010-12-13 00:00:00
Title: Asia C-584/10 P: Valitus, jonka Euroopan komissio on tehnyt 13.12.2010 unionin yleisen tuomioistuimen (seitsemäs jaosto) asiassa T-85/09, Yassin Abdullah Kadi v. Euroopan komissio, 30.9.2010 antamasta tuomiosta

5.3.2011   
            
            
               FI
            
            
               Euroopan unionin virallinen lehti
            
            
               C 72/9
            
         Valitus, jonka Euroopan komissio on tehnyt 13.12.2010 unionin yleisen tuomioistuimen (seitsemäs jaosto) asiassa T-85/09, Yassin Abdullah Kadi v. Euroopan komissio, 30.9.2010 antamasta tuomiosta
   (Asia C-584/10 P)
   2011/C 72/15
   Oikeudenkäyntikieli: englanti
   
      Asianosaiset
   
   
      Valittaja: Euroopan komissio (asiamiehet: P. Hetsch, S. Boelaert, E. Paasivirta ja M. Konstantinidis)
   
      Muut osapuolet: Yassin Abdullah Kadi, Euroopan unionin neuvosto, Ranskan tasavalta ja Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   
               —
            
            
               Valituksenalainen tuomio on kumottava kokonaisuudessaan
            
         
               —
            
            
               Yassin Abdullah Kadin komission asetuksesta N:o 1190/2008 nostama kanne, jossa hän vaatii asetuksen kumoamista siltä osin kuin se koskee häntä, on hylättävä perusteettomana
            
         
               —
            
            
               Yassin Abdullah Kadi on velvoitettava maksamaan komissiolle tästä valituksesta ja unionin yleisessä tuomioistuimessa käydystä menettelystä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio väittää, että unionin yleisen tuomioistuimen arviointi on oikeudellisesti virheellistä, koska se perustuu virheelliseen näkemykseen tuomioistuinvalvonnan tasosta. Komissio esittää seuraavat valitusperusteet:
   1)   Valitusperusteet, jotka koskevat unionin yleinen tuomioistuin arviointia sovellettavan tuomioistuinvalvonnan tasosta: Komissio väittää, että unionin yleisen tuomioistuimen omaksuma tuomioistuinvalvonnan taso on oikeudellisesti virheellinen, koska unionin tuomioistuin ei ole ratkaissut asiaan sovellettavan tuomioistuinvalvonnan täsmällistä tasoa ja koska EU:lta ei voida edellyttää sellaista erityistä tuomioistuinvalvonnan tasoa, jonka unionin yleinen tuomioistuin hyväksyi.
   2)   Valitusperusteet, jotka koskevat unionin yleisen tuomioistuimen arviointia siitä, että puolustautumisoikeuksia ja oikeutta tehokkaisiin oikeussuojakeinoihin samoin kuin suhteellisuusperiaatetta on loukattu: Komissio väittää, että unionin yleinen tuomioistuin katsoi virheelliseesti, ettei komission soveltama menettely täyttänyt tämän kaltaisia rajoittavia toimenpiteitä koskevissa tapauksissa sovellettavia perusoikeuksien asettamia edellytyksiä. Komissio katsoo myös, että unionin yleinen tuomioistuin hylkäsi virheellisesti komissio väitteen, joka koski kansallisia menettelyjä, jotka Kadi oli pannut vireille Yhdysvalloissa, ja että unionin yleinen tuomioistuin hylkäsi virheellisesti komission argumentit, jotka koskivat hallinnollista uudelleen arviointia ja uudelleen tutkimista, jotka oli suoritettu YK:n turvallisuusneuvoston päätöslauselmien 1822(2008) ja 1904(2009) jälkeen – mukaan luettuna Focal Point -menettely ja sovittelijan toimisto.